නවසීලන්තයෙන් ආනයනය කළ ‘වේ ප්‍රෝටීන් කොන්සන්ට්‍රේට් (WPC80)’ නමැති රසායනිකය අඩංගු සියලුම ළදරු කිරිපිටි වර්ග වෙළ‍ඳපොළෙන් වහාම ඉවත් කිරීමට සෞඛ්‍ය අමාත්‍යාංශය තීරණය කරයි.සෞඛ්‍ය ඇමැති මෛත්‍රීපාල සිරිසේන මහතාගේ උපදෙස් මත මහජන ආරක්ෂාව පිළිබඳ සලකා බලා මෙවැනි දැඩි තීරණයක් සෞඛ්‍ය අමාත්‍යාංශය ගත් බව සෞඛ්‍ය සේවා අධ්‍යක්ෂ ජනරාල් ‍විශේෂඥ වෛද්‍ය පාලිත මහීපාල මහතා ප්‍රකාශ කළේය.මාතෘ හා ළමා සෞඛ්‍ය ජාතික ප්‍රතිපත්තිය එළිදැක්වීමේ උත්සවයට සහභාගී වෙමින් බණ්ඩාරනායක අනුස්මරණ ජාත්‍යන්තර සම්මන්ත්‍රණ ශාලාවේදී ඒ මහතා ඊයේ (06) මේ බව පැවැසුවේය.බොඩ්යුලිනිසම් (Bodulinism) නම් වූ බැක්ටීරියාවක් වේ ප්‍රෝටීන් කොන්සන්ට්‍රේට්වල අඩංගු වීම මේ ගැටලුවට හේතු වී ඇත.මීට අමතරව නවසීලන්තයෙන් මෙරටට ගෙන්වූ සියලුම ආහාර සාම්පල පරීක්ෂා කිරීමකින් තොරව වරායෙන් නිදහස් නොකරන බව ද වෛද්‍ය මහීපාල මහතා අවධාරණය කළේය.